[{"text_idx": "#000001", "text": "Ddywedodd eich mam wrthoch chi mai nid yr ennill sy'n bwysig, ond y cymryd rhan?"}, {"text_idx": "#000002", "text": "Rybish, meddai pob dilynwr ti\u0302m rygbi Cymru... wel pob un ond Gareth Rhys Owen, gohebydd chwaraeon BBC Cymru. Dyma fe i geisio egluro ei hun..."}, {"text_idx": "#000003", "text": "Dwi am fynd a chi yn o\u0302l i'r wythdegau."}, {"text_idx": "#000005", "text": "Ahhh, nostalgia, mae e'n ddigon i dwymo'r galon. O am gael mynd yn o\u0302l i'r dyddiau 'na pan fydde gwylio ti\u0302m rygbi Cymru yn gyfatebol i Gristnogion yn y bedwaredd ganrif a'r ddeg fydde'n chwipio'u hunain i lanhau'r einioes ac i brofi eu bo' nhw'n medru dioddef."}, {"text_idx": "#000007", "text": "Nid yr ennill sy'n bwysig...."}, {"text_idx": "#000008", "text": "Does dim dwywaith amdani, roedd dilyn Cymru yn artaith. Roedd colli yn Twickenham yn sicrwydd, roedd colli i'r tri thi\u0302m arall yn y bencampwriaeth i'w ddisgwyl, roedd colli i Rwmania, Samoa a Chanada yn teimlo fel rhywbeth fydde'n debygol."}, {"text_idx": "#000012", "text": "Fydd yr haul eto'n codi?"}, {"text_idx": "#000013", "text": "Ond beth am fywyd y cefnogwr cyfoes? Ble fydd y pleser b'nawn Sadwrn pan fydd Cymru yn curo'r Alban am y nawfed ge\u0302m o'r bron?"}, {"text_idx": "#000014", "text": "Cyn y bencampwriaeth roedd 'na so\u0302n am y renaissance Albanaidd dan arweinyddiaeth yr hyfforddwr Vern Cotter. Fe ddaeth y ti\u0302m o fewn trwch blewyn i guro Awstralia yng Nghwpan y Byd ac roedd yna gnewyllyn o chwaraewyr ifanc, brwdfrydig, talentog yn Hogg, Seymor a Bennett oedd yn barod i synnu'r byd."}, {"text_idx": "#000015", "text": "Disgrifiad o\u2019r llun, \"Roedd 'na so\u0302n am y 'renaissance' Albanaidd... Fe ddaeth y ti\u0302m o fewn trwch blewyn i guro Awstralia yng Nghwpan y Byd.\""}, {"text_idx": "#000016", "text": "Colli naetho' nhw yn erbyn Lloegr, yr wythfed tro yn olynnol yn y bencampwriaeth. Mae'r bwcis, y gwybodusion ac unrhyw un sydd a\u0302 gronyn o synnwyr cyffredin yn grediniol ma' Cymru fydd yn ennill y penwythnos yma."}, {"text_idx": "#000017", "text": "A be' amdana' i? Mae'n amhosib dadlau a\u0302'r ffeithiau. Mae Cymru yn di\u0302m profiadol, trefnus a phwerus ac dwi felly'n disgwyl i ni ennill."}, {"text_idx": "#000019", "text": "Pwy sy' eisiau bod yn frawd mawr heb unrhyw deimlad o ormes nac anhegwch? O am gael mynd yn o\u0302l i'r 80au! O am gael bod yn Albanwr!\""}, {"text_idx": "#000022", "text": "\"Arbenigwyr tymhorol\"Cyhoeddwyd18 Chwefror 2016Ge\u0302m ryngwladol ar nos Wener?Cyhoeddwyd26 Chwefror 2016Y grefft o gyfweldCyhoeddwyd11 Mawrth 2016"}, {"text_idx": "#000023", "text": "Ge\u0302m ryngwladol ar nos Wener?"}, {"text_idx": "#000024", "text": "Prif StraeonTrawsfynydd: Cyflymder yr A470 yn 'beryg bywyd'Cyhoeddwyd18 munud yn o\u0302l'Rhagorol, anhygoel, rhyfeddol': Cefnogwyr Cymru'n dathluCyhoeddwyd6 awr yn o\u0302l'Amhosib trafod cyfrif ffrind anabl gyda banc dideimlad'Cyhoeddwyd9 awr yn o\u0302l"}, {"text_idx": "#000026", "text": "'Rhagorol, anhygoel, rhyfeddol': Cefnogwyr Cymru'n dathlu"}, {"text_idx": "#000029", "text": "Ateb y Galw: Efa Lois"}, {"text_idx": "#000031", "text": "Ras drwy Kenya yn 'ehangu bywyd'"}]